

 **REPUBLIKA HRVATSKA**

**KRAPINSKO – ZAGORSKA ŽUPANIJA**

 **GRAD ZLATAR**

 **GRADONAČELNIK**

KLASA: 300-01/19-01/01

URBROJ:2211/01-02-19-30

Zlatar, 18.11.2019.

 **GRAD ZLATAR**

 **GRADSKO VIJEĆE**

PREDMET:  **Program ukupnog razvoja Grada Zlatara 2019. – 2024. – prijedlog za donošenje**

 Temeljem članka 28. Poslovnika Gradskog vijeća Grada Zlatara („Službeni glasnik Krapinsko-zagorske županije“ br. 27/13), dostavlja se na raspravu i usvajanje prijedlog Programa ukupnog razvoja Grada Zlatara 2019. – 2024.

 Nakon Odluke Gradskog vijeća Grada Zlatara o pokretanju postupka izrade Plana razvoja Grada Zlatara – razvojna strategija Grada Zlatara 2019. – 2025. (KLASA: 300-01/19-01/01, URBROJ: 2211/01-01-19-5 od 22.01.2019.) za stručnog izrađivača je odabran je PROEDUCO d.o.o. iz Zagreba.

 Nakon imenovanja radne skupine za potrebe izrade programa (KLASA: 300-01/19-01/01, URBROJ: 2211/01-02-19-9 od 23.01.2019.) održano je više sastanaka sa stručnim izrađivačem, na koje su bili pozvani i zainteresirani građani te je izrađen nacrt programa.

 Istovremeno je proveden postupak ocjene o potrebi strateške procjene utjecaja na okoliš nacrta programa kojim su zatražena mišljenja tijela i/ili osoba određenih posebnim propisom i mišljenje o prihvatljivosti strategije za ekološku mrežu, temeljem kojih je po dobivenom mišljenju o provedenom postupku ocjene o potrebi strateške procjene (KLASA: 351-01/19-01/63, URBROJ: 2140/01-08/1-19-6 od 07.11.2019.) donijeta Odluka kojom se utvrđuje da nije potrebno provesti stratešku procjenu utjecaja na okoliš Programa ukupnog razvoja Grada Zlatara 2019. – 2024. (KLASA: 300-01/19-01/01, URBROJ: 2211/01-02-19-27 od 14.11.2019.) – u prilogu.

 Provedeno je savjetovanje sa zainteresiranom javnošću od 27.03.2019. do 27.04.2019. – Obrazac izvješća o provedenom savjetovanju sa zainteresiranom javnošću u prilogu.

 Strategija će se objaviti na internetskim stranicama Grada Zlatara.

 Nastavno na prije navedeno predlaže se Gradskom vijeću donošenje Odluke u prilogu.

 GRADONAČELNICA

 Jasenka Auguštan-Pentek, oec.

Prilozi:

1. Obrazac izvješća o provedenom savjetovanju sa zainteresiranom javnošću
2. Mišljenju o provedenom postupku ocjene o potrebi strateške procjene (KLASA: 351-01/19-01/63, URBROJ: 2140/01-08/1-19-6 od 07.11.2019.)
3. Odluka kojom se utvrđuje da nije potrebno provesti stratešku procjenu utjecaja na okoliš Programa ukupnog razvoja Grada Zlatara 2019. – 2024. (KLASA: 300-01/19-01/01, URBROJ: 2211/01-02-19-27 od 14.11.2019.)
4. Prijedlog Programa ukupnog razvoja Grada Zlatara 2019. – 2024.

Na temelju članka 38. stavka 5. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17), članka 27. Statuta Grada Zlatara („Službeni glasnik Krapinsko zagorske županije“ broj 36A/13 i 9/18), Gradsko vijeće Grada Zlatara, na \_\_\_\_\_sjednici održanoj \_\_\_\_\_\_\_\_\_\_\_\_\_2019. godine, donosi

**ODLUKU**

1. Donosi se Program ukupnog razvoja Grada Zlatara 2019. – 2024., u tekstu u prilogu ove odluke koji čini njezin sastavni dio.
2. Ova Odluka stupa na snagu osmog dana od dana objave u „Službenom glasniku Krapinsko-zagorske županije.
3. Programa ukupnog razvoja Grada Zlatara 2019. – 2024. objavit će se na internetskim stranicama Grada Zlatara u roku od osam dana nakon stupanja na snagu.

GRADSKO VIJEĆE GRADA ZLATARA

KLASA: 300-01/19-01/01

URBROJ: 2211/01-01-19-31

Zlatar,

PREDSJEDNIK

 Krunoslav Klancir, dipl.ing.agr.